Bil kjørte inn i idrettshall
Rundt 18.30-tiden lørdag ble en kamp det svenske ungdomsmesterskapet for 14-åringer avbrutt da en bil plutselig befant halvveis inne i hallen, skriver Aftonbladet. Hendelsen fant sted i Vikingahallen i Märsta, som ligger utenfor Stockholm i Sverige. I en film fra ulykken kan man se at kameraet plutselig begynner å riste, og at en del av veggen faller i gulvet. Like etter løper alle spillerne av banen, mens noen løper til bilen som står halvveis inne med fronten. Føreren av bilen skal ha fått mindre skader og har blitt tatt til sykehuset med ambulanse. – Det er ingen andre opplysninger om personskader, sier pressetalsperson i det svenske politiet, Åsa Wallentin, til avisen. Mannen ble senere innbrakt av politiet, mistenkt for grov fyllekjøring, og for å ha vist grov uaktsomhet i trafikken.
En håndballkamp i Sverige fikk en brå slutt da en bil braste gjennom veggen.